CELEX: 62011TO0489
Language: el
Date: 2011-10-14
Title: Διάταξη του Προέδρου του Γενικού Δικαστηρίου της 14ης Οκτωβρίου  2011. # Rousse Industry κατά Ευρωπαϊκής Επιτροπής. # Αίτηση ασφαλιστικών μέτρων - Κρατικές ενισχύσεις - Απόφαση με την οποία η ενίσχυση κρίνεται ασύμβατη προς την κοινή αγορά και διατάσσεται η ανάκτησή της - Αίτηση αναστολής εκτελέσεως - Μη τήρηση των σχετικών με τον τύπο απαιτήσεων - Απαράδεκτο. # Υπόθεση T-489/11 R.

Διάταξη του Προέδρου του Γενικού Δικαστηρίου της 14ης Οκτωβρίου 2011 – Rousse Industry κατά Επιτροπής
      (Υπόθεση T-489/11 R)
      «Ασφαλιστικά μέτρα – Κρατικές ενισχύσεις – Απόφαση κηρύσσουσα την ενίσχυση ασυμβίβαστη με την κοινή αγορά και διατάσσουσα την ανάκτησή της – Αίτηση αναστολής εκτελέσεως – Μη τήρηση των τυπικών απαιτήσεων – Απαράδεκτο»
      1.                     Ασφαλιστικά μέτρα – Προϋποθέσεις παραδεκτού – Δικόγραφο της αιτήσεως – Τυπικά στοιχεία – Μνεία των λόγων που δικαιολογούν
            εκ πρώτης όψεως τη χορήγηση των ζητουμένων μέτρων – Κατάθεση συμπληρωματικού υπομνήματος προς θεραπεία των πλημμελειών – Ασυμβίβαστη
            με τη διαδικασία των ασφαλιστικών μέτρων (Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο
            104 § 2) (βλ. σκέψεις 5-6, 15-16)
      2.                     Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Βάρος αποδείξεως
            – Χρηματική ζημία – Ζημία δυνάμενη να αποκατασταθεί μεταγενεστέρως – Ζημία μη δυνάμενη να χαρακτηριστεί ως ανεπανόρθωτη (Άρθρο
            278 ΣΛΕΕ) (βλ. σκέψεις 8-9, 12-13)
      3.                     Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Κύρια προσφυγή με αίτημα την ακύρωση αποφάσεως της Επιτροπής
            διατάσσουσας την επιστροφή κρατικών ενισχύσεων – Ύπαρξη, ενώπιον του εθνικού δικαστηρίου, ενδίκων βοηθημάτων κατά των εθνικών
            εκτελεστικών μέτρων – Δυνατότητα αποφυγής της σοβαρής και ανεπανόρθωτης ζημίας (Άρθρο 278 ΣΛΕΕ) (βλ. σκέψη 14)
      Αντικείμενο 
      
         
               Αίτηση αναστολής εκτελέσεως της αποφάσεως C(2011) 4903 τελικό της Επιτροπής, της 13ης Ιουλίου 2011, με την οποία κηρύσσεται
                  ασυμβίβαστη με την κοινή αγορά η ενίσχυση την οποία χορήγησε η Βουλγαρία στη Rousse Industry υπό τη μορφή ανεξόφλητων οφειλών
                  προς το Δημόσιο (ενίσχυση C 12/2010 και N 389/2009), καθόσον με την απόφαση αυτή διατάσσεται η ανάκτηση της ενισχύσεως έναντι
                  της αιτούσας.
               
            Διατακτικό 
      Ο Πρόεδρος του Γενικού Δικαστηρίου διατάσσει:
      
         
                  1)
               
               
                  
               
               
                  	Απορρίπτει την αίτηση ασφαλιστικών μέτρων. 
               
            
         
                  2)
               
               
                  
               
               
                  	Επιφυλάσσεται ως προς τα δικαστικά έξοδα.